Document ID: 32006D0052

KOMISJONI OTSUS,
30. jaanuar 2006,
millega muudetakse otsust 2005/731/EÜ, millega kehtestatakse täiendavad nõuded metslindude järelevalve suhtes klassikalise lindude katku avastamiseks
(teatavaks tehtud numbri K(2006) 135 all)
(EMPs kohaldatav tekst)
(2006/52/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
ning arvestades järgmist:
(1)
Lindude gripi tõrjet käsitlevad ühenduse meetmed kehtestati nõukogu 19. mai 1992. aasta direktiiviga 92/40/EMÜ, millega kehtestatakse klassikalise lindude katku tõrjemeetmed, (2) et tagada loomade tervise kaitse ja aidata kaasa linnukasvatussektori arengule.
(2)
Pärast kõrge patogeensusega viirusetüve H5N1 põhjustatud üliohtliku lindude gripi epideemia puhkemist Kagu-Aasias 2003. aasta detsembris võttis komisjon vastu mitmed kaitsemeetmed lindude gripi suhtes.
(3)
Lisaks on liikmesriikides alates 2002. aastast rakendatud kodu- ja metslindude järelevalveprogramme lindude gripi avastamiseks.
(4)
Hiljuti võttis komisjon vastu otsuse 2005/732/EÜ, (3) millega kiidetakse heaks liikmesriikides 2005. aastal kodu- ja metslindudel lindude gripi avastamiseks teostatavate uuringute rakendamise programmid.
(5)
Vastavalt komisjoni 17. oktoobri 2005. aasta otsusele 2005/731/EÜ, millega kehtestatakse täiendavad nõuded metslindude järelevalve suhtes klassikalise lindude katku avastamiseks (4) ja mida kohaldatakse kuni 31. jaanuarini 2006, hõlmavad liikmesriikide kavad ka metslindude ebatavalise suremuse või ilmsete haiguspuhangute järelevalvet ja laboriuuringuid.
(6)
Epidemioloogilisest olukorrast tingituna tuleb liikmesriikides kohaldatavaid järelevalvemeetmeid pikendada ning seepärast on asjakohane pikendada lisanõudeid esialgu 2006. aasta lõpuni.
(7)
Seepärast tuleks otsust 2005/731/EÜ vastavalt muuta.
(8)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/731/EÜ artiklis 4 asendatakse kuupäev “31. jaanuar 2006” kuupäevaga “31. detsember 2006”.
Artikkel 2
Liikmesriigid muudavad oma õigusakte, et viia need vastavusse käesoleva otsusega, ning avalikustavad võetud meetmed kohe. Nad teatavad nimetatud meetmetest viivitamata komisjonile.
Artikkel 3
Käesolev otsus on adresseeritud liikmesriikidele.
Brüssel, 30. jaanuar 2006

Labels: 12
0
20
6